|  |
| --- |
| **СОФИЙСКИ УНИВЕРСИТЕТ „СВ. КЛИМЕНТ ОХРИДСКИ“** |
| **ФАКУЛТЕТ ПО НАУКИ ЗА ОБРАЗОВАНИЕТО И ИЗКУСТВАТА** |
| **У Ч Е Б Е Н П Л А Н** |
| Утвърждавам: .........................................*РЕКТОР на СУ „Св. Климент Охридски“* | Приет на Академичен съвет с протокол№ ................/ ................ |
|  |
| **Област на висше образование: 1. Педагогически науки****Професионално направление: 1.2. Педагогика** |
|  |
| **Докторска програма: „Предучилищна педагогика“** |
| Образователна и научна степен „**ДОКТОР**“ |
|  |
|  *Форма на обучение:* ***(Р)*** *- редовна /* ***(З)*** *– задочна /* ***(С)*** *- самостоятелна подготовка* |
|  *Продължителност на обучението (години):* ***(Р)*** *- 3 години /* ***(З)*** *- 4 години /* ***(С)*** *- 5 години* |



##

## КВАЛИФИКАЦИОННА ХАРАКТЕРИСТИКА

**І. АНОТАЦИЯ НА ПРОГРАМАТА**

**А. ОБЩИ ПОЛОЖЕНИЯ**

**Докторска програма** „Предучилищна педагогика“е насоченакъм развиване на научно-изследователската и практико-творческата дейност на докторантите, осигуряваща възможност за прилагане и усъвършенстване на личностни и професионални подходи на обучение и преподаване в сферата на предучилищната педагогика. Тя е съобразена с изискванията за придобиване на образователната и научна степен „доктор“, регламентирани в Закона за висшето образование, Закона за развитието на академичния състав в Република България, Правилника за условията и реда за придобиване на научни степени и заемане на академични длъжности в СУ „Св. Климент Охридски“ и други нормативни актове, конкретизиращи прилагането им.

Програмата подготвя висококвалифицирани специалисти по предучилищна педагогика, като им осигурява условия и възможности за системно и последователно развитие и усвояване на компетентност за разработване и осъществяване на експериментални изследвания в процеса на педагогическо взаимодействие.

Подготовката на докторантите се основава на най-добрите традиции на българския и международния опит в обучението на висококвалифицирани специалисти в областта на предучилищната педагогика, както и в прилагането на иновативни подходи в процеса на овладяването на методиката на теоретичните и емпиричните изследвания.

Докторска програма „Предучилищна педагогика“ е със **срок на обучение** до 3 години за редовно, до 4 години за задочно обучение и до 5 години за кандидати, желаещи да се обучават в самостоятелна форма. Обучението се осъществява от катедра „Предучилищна и медийна педагогика“ на Факултет по науки за образованието и изкуствата **на български или на английски език**, според заявката на кандидата, като езикът на обучение се определя при приемането на докторанта и не подлежи на промяна.

**Основните цели на обучението** в ОНС „доктор“ в докторската програма „Предучилищна педагогика“ са:

* Изграждане на висококвалифицирани изследователи и специалисти в областта на предучилищната педагогика и ранното детство.
* Осигуряване на добре подготвени преподаватели за целите на катедрата и факултета като гаранция за приемственост и подобряване качеството на обучение, с оглед отговаряне на съвременните предизвикателства в областта на предучилищната педагогика.

**Задачите** на докторската програма „Предучилищна педагогика“ са:

* Осигуряване на обучение на докторантите, насочено към разширяване и задълбочаване на теоретичните знания, актуалните проблеми и тенденциите в развитието на научната област.
* Налагане на високи стандарти за провеждане на научноизследователска дейност в съответната професионална област, използвайки съвременни методи, инструменти и техники за изследване и информационни и комуникационни технологии.
* Осигуряване на възможности за изготвяне на самостоятелни и съвместни публикации с членове на катедрата и факултета.
* Създаване на условия за публикуване на значими научни публикации в областта на предучилищната педагогика.
* Предоставяне на възможности за мобилност на докторантите чрез развитие на научното сътрудничество с други висши учебни заведения в страната и чужбина, както и научни организации.

## Б. СТРУКТУРА НА УЧЕБНИЯ ПЛАН

Обучението в докторска програма „Предучилищна педагогика“ към катедра „Предучилищна и медийна педагогика“ осигурява балансирано съчетание на фундаменталността и универсалността на обучението с приложните аспекти на професионалната дейност.

Учебният план е структуриран по начин, който спомага за постигането на заложените образователни и изследователски цели във възможно най-голяма степен, като позволява съществена гъвкавост. Обучението може да се осъществява както на български, така и на английски език.

Структурата на учебния план е модулна. Броят на модулите е пет. Във всеки модул е заложен определен брой кредити спрямо формата на обучение, като в края на обучението докторантът трябва да е натрупал минимум 180 кредита.

## Описание на модулите:

1. **Модул „Учебна дейност“** включва:
* Задължителните по Закона за висшето образование докторантски минимуми по специалността (за ***Р, З, С***) и чужд език (само за ***Р, З***);
* Задължителни докторантски курсове, формиращи фундаментални знания и умения в областта на провеждането на научни изследвания и в областта на преподаване на съответната материя;
* Избираеми докторантски курсове по научното направление на докторантурата, както и курсове, формиращи специфични изследователски умения и компетентности.

Списъкът със задължителните и избираемите дисциплини, предлагани за обучение на български език, се съдържат в Приложение №1, а дисциплините, предлагани за обучение на английски език, са посочени в Приложение №2. Двете приложения са неразделна част от настоящия учебен план и могат ежегодно да се обновяват и допълват. Всеки докторантски курс се провежда по утвърдена от Факултетния съвет на Факултет по науки за образованието и изкуствата учебна програма.

Общият учебен план на докторската програма (***Р, З, С***) предоставя базисен минимум от дисциплини, като дава възможност за гъвкавост и свобода на избора на докторанта за включване в индивидуалния му учебен план на задължителни и избираеми дисциплини, посочени в Приложение №1 или Приложение №2 (съобразно езика на обучението).

**Задължителните дисциплини** в учебния план са основополагащи за научно-изследователската подготовка на докторантите. Чрез тях се цели формиране на базови компетентности за разработване на дисертационен труд и провеждане на научни изследвания, развитие на умения за академично писане, приложение на изследователски подходи и технологии и др.

С предлаганите **избираеми дисциплини** учебният план осигурява и постигане на по-тясна специализация на всеки докторант в определени тематични области, в зависимост от индивидуалните интереси и изследователски приоритети. Учебният план отразява и потребностите, произтичащи от спецификите на бъдещите работни места на завършилите докторанти, в т.ч. академичната сфера, сферата на образователните институции и управленските органи в образованието.

**Модул „Научноизследователска дейност“** включва:

* Работа по дисертацията;
* Публикационна и проектна дейност:
* Публикации по темата на дисертацията;
* Участие с доклади в научни форуми в страната и чужбина;
* Участие в научни и научно-приложни университетски/факултетски, национални и международни проекти.

Преминаването на пълния курс на обучение в докторска програма „Предучилищна педагогика“ гарантира получаване на задълбочена теоретична подготовка и формиране на умения за извършване на научно-приложна дейност – както самостоятелно от докторанта, така и в екип. Предоставя се възможност за изграждане и на потенциал за придобиване на научноизследователски опит в проектни дейности в избраната област на знанието.

1. **Модул „Педагогическа дейност“**

Съгласно действащия Правилник за условията и реда за придобиване на научни степени и заемане на академични длъжности в СУ „Св. Климент Охридски“ педагогическа дейност може да се възлага на докторантите в редовна форма на обучение след полагане на задължителните докторантски минимуми, както и да се изпълнява от докторантите в задочна и самостоятелна форма на обучение при тяхно съгласие.

1. **Модул „Допълнителни дейности“**, свързани с участие в живота на катедрата, вкл. изпълнение на административни и помощни дейности.

Докторантите могат да бъдат ангажирани като квестори при провеждане на семестриални изпити по дисциплини, които води научният им ръководител; да бъдат квестори при провеждане на кандидат-докторантски и държавни писмени изпити; да оказват съдействие при организиране и провеждане на научни форуми и публични изяви от факултета или катедрата, към която са зачислени; да участват като членове на факултетски и университетски комисии и др.

## Модул „Защита на дисертационен труд“

## До официална/публична защита се допуска докторант *(Р, З, С*), положил изпитите и набрал кредитите, предвидени в учебния план, и представил дисертационен труд, съдържащ научни или научноприложни резултати, които представляват оригинален принос в науката. Дисертационният труд трябва да показва, че кандидатът притежава задълбочени теоретични познания в областта на докторската програма, както и способности за самостоятелни научни изследвания. Дисертационният труд не трябва да съдържа признаци на плагиатство и/или недостоверни емпирични данни.

## В. УЧЕБНА ДОКУМЕНТАЦИЯ

**Учебната документация** за провеждане на обучението в ОНС „Доктор“ във Факултета по науки за образованието и изкуствата е разработена в съответствие с действащата нормативна база, уреждаща обучението в тази образователна и научна степен. Научният ръководител и ръководителят на катедрата следят за спазването на сроковете и изпълнението на задълженията на докторантите.

Действащата учебна документация се състои от:

1. Учебен план за докторска програма „Предучилищна педагогика“ (***Р, З, С***).
2. Индивидуален учебен план на докторанта за периода на докторантурата, вкл. детайлизирани планове по години.
3. Годишен отчет и атестация на докторантa.
4. Тримесечен отчет (за редовните докторанти).
5. Протокол за положен докторантски минимум по специалността.
6. Протокол за положен докторантски минимум по чужд език (за редовните и задочните докторанти).
7. Протокол за положен изпит по учебния план (задължителни и избираеми дисциплини).
8. Списък с предлаганите в докторската програма задължителни и избираеми дисциплини на български език – Приложение №1.
9. Списък с предлаганите в докторската програма задължителни и избираеми дисциплини на английски език – Приложение №2.
10. Учебна програма на български език за всяка една задължителна или избираема дисциплина, посочена в Приложение №1.
11. Учебна програма на английски език за всяка една задължителна или избираема дисциплина, посочена в Приложение №2.

Приложение №1 и Приложение №2 са неразделна част от учебния план и могат ежегодно да се обновяват и допълват, като промените се утвърждават от Факултетен съвет, заедно със съответните учебни програми.

## II. ОЧАКВАНИ РЕЗУЛТАТИ

В резултат от успешното преминаване през пълния курс на обучение, предлаган в докторска програма „Предучилищна педагогика“, и съгласно Националната квалификационна рамка за ОНС „доктор“ – Ниво 8, се очаква докторантът да получи следните знания, умения и компетентности:

1. **ЗНАНИЯ**
* Знания за съвременното състояние, проблемите и тенденциите за развитие в областта на предучилищната педагогика;
* Тясно специализирани знания в конкретни области, свързани с разработвания дисертационен труд и научното поле на докторска програма „Предучилищна педагогика“;
* Притежава специализирани и систематизирани знания за извършване на критичен анализ и за синтезиране на нови идеи;
* Познава методите на научните изследвания в областта;
* Притежава способност за разширяване и изменяне на съществуващите знания в областта, както и на нейните взаимодействия с гранични научни области;
* Притежава знания с най-висока степен на сложност и извършва оригинални научни изследвания;
* Представя знания и разбиране на най-високо равнище, не само в областта на докторска програма „Предучилищна педагогика“, но и в близки научни области;
* Демонстрира и изразява знания чрез степента на сложност на проведените, разбрани и обосновани научни изследвания.
1. **УМЕНИЯ**
* Умения за самостоятелно придобиване на знания и способност за генериране на нови идеи при решаване на образователни, изследователски и практически проблеми, включително в интердисциплинарни области и други сродни педагогически сфери;
* Умения за систематизиране, обобщаване и критичен анализ на научните и практическите постижения в областта на предучилищната педагогика;
* Умения за представяне и популяризиране на научно-практическите резултати от изследванията пред професионалната общност под формата на научни доклади и статии, изследователски отчети и предложения за проекти;
* Притежава умения за създаване и координиране на мрежи или екипи, да разпределя времето, да решава комплексни проблеми чрез нови технологични методи и инструменти;
* Притежава умения да решава и преодолява критични проблеми в областта на проучването и/или нововъведенията, да подобрява стандартните модели и подходи, да развива иновативни решения чрез комбиниране на различни оригинални стратегии и технологии, да подобрява стандартните модели и подходи;
* Владее методи и средства да предвижда промените и проблемите, да се абстрахира от средата и да мисли иновативно, да разработва в рационален план нови идеи и да ги довежда до успешна реализация, да усвоява бързо нови качества и умения, да предвижда технологичното и творческо развитие, да пише и представя научни и технически документи (научни статии, резюмета, доклади, фигури, графики и др.); да популяризира проучванията си чрез различни медии пред различна аудитория;
* Притежава умения като издръжливост, предприемчивост, твърдост, взискателност, приспособимост и интелектуална гъвкавост.
1. **КОМПЕТЕНТНОСТИ**
	1. **КОМПЕТЕНТНОСТИ ЗА САМОСТОЯТЕЛНОСТ И ОТГОВОРНОСТ**
* Създава и интерпретира нови знания чрез собствени изследвания или друга научна дейност;
* Чрез постигнатите нови знания демонстрира умения за разширяване на обхвата на досега познатата научна област и преценява необходимостта от актуални публикации;
* Притежава способност за самооценка на постиженията на изследователския труд;
* Притежава способности да съставя, проектира, изпълнява и адаптира съвременен изследователски процес с научна стабилност.
	1. **КОМПЕТЕНТНОСТИ ЗА УЧЕНЕ**
* Показва капацитет за систематично придобиване и разбиране на значително количество знания от най-съвременните научни постижения или от областта на професионалната практика.
	1. **КОМУНИКАТИВНИ И СОЦИАЛНИ КОМПЕТЕНТНОСТИ**
* Личностни компетенции за работа в изследователски екипи и управление на изследователски проекти;
* Представя качества и преносими умения, изискващи проявяване на висока лична отговорност, самостоятелна инициативност в сложни и непредвидими обстоятелства, както и в професионална или еквивалентна среда;
* Демонстрира общи способности да концептуализира, проектира и изпълнява проекти за генериране на нови знания, прилагане или разбиране на най-модерните достижения, както и да адаптира проектния дизайн към непредвидено възникващи обстоятелства;
* Пълноценно общува на някои от най-разпространените европейски езици.
	1. **ПРОФЕСИОНАЛНИ КОМПЕТЕНТНОСТИ**
* Способност за проектиране и осъществяване на комплексно изследване, вкл. в интердисциплинарни области, чрез използване на съвременни методи на изследване за целите на предучилищното образование;
* Компетенции за ефективно използване на библиографска информация; за работа със специализирани източници на статистическа информация; за събиране, обработка, управление и анализ на данни; за ефективно презентиране и разпространение на получените резултати;
* Компетенции за преподавателска дейност по дисциплини, свързани с предучилищната педагогика;
* Детайлно разбира техники, прилагани за научни изследвания и сложни академични проучвания;
* Извършва информирани преценки по сложни въпроси в съответната област, често в отсъствието на пълни данни, както и да представя идеите и заключенията си ясно и ефективно пред специалисти и неспециалисти;
* Притежава способност да продължава изследванията в съответната научна област на все по-сложни равнища, като допринася за развитието на нови техники, идеи или подходи.

## ІІI. РЕАЛИЗАЦИЯ НА ЗАВЪРШИЛИТЕ

Завършилите докторската програма „Предучилищна педагогика“ могат да се реализират успешно както в академични институции, така и като специалисти, ръководители и експерти в различни образователни институции, центрове, неправителствени организации и други звена.

Професионалната реализация на завършилите докторската програма включва заемането на длъжности като:

* университетски преподавател;
* изследовател във висши училища или изследователски организации и центрове;
* специалист по предучилищно образование в държавни, регионални и неправителствени организации;
* ръководител на образователна институция;
* специалист по учебни програми или оценител в програми за предучилищно образование.

# І. УЧЕБНА ДЕЙНОСТ

***Задължителен минимум ECTS кредити – в зависимост от формата на обучение:***

***60 ECTS (Р; З) и 35 ECTS (С)***

1. **ДОКТОРАНТСКИ МИНИМУМ**

***Задължителен минимум ECTS кредити – в зависимост от формата на обучение: 30 ECTS (Р; З) и 20 ECTS (С)***

|  |  |  |  |  |  |  |
| --- | --- | --- | --- | --- | --- | --- |
| **Наименование на учебната дисциплина** | **Вид на докторския курс** | **Форма на оценяване** | **ECTS****кредити** | **Часове** | **Всичко задължителни занятия** | **Разпределение** **по години** |
| **лекции** | **семинарни****занятия** | **извънаудиторна****натовареност** |
| **Докторантски минимум по специалността –** „Предучилищна педагогика“ *Изпитът се провежда по конспект, утвърден от Декана, по предложение на катедрата, към която е зачислен докторантът.* | З | изпит | 20 | не | не | 600 | 600 | първа |
| **Докторантски минимум по чужд език***Изпитът е задължителен за докторанти в редовна и задочна форма на обучение.* | З | изпит | 10 | не | не | 300 | 300 | първа |

## ЗАДЪЛЖИТЕЛНИ ДОКТОРАНТСКИ КУРСОВЕ

***Задължителен минимум ECTS кредити – в зависимост от формата на обучение: 20 ECTS (Р, З) и 10 ECTS (С)***

|  |  |  |  |  |  |  |
| --- | --- | --- | --- | --- | --- | --- |
| **Учебна дисциплина** | **Вид на докторския курс** | **Форма на оценяване** | **ECTS****кредити** | **Часове** | **Всичко задължителни занятия** | **Разпределение** **по години** |
| **лекции** | **семинарни занятия** | **извънаудиторна натовареност** |
| **Задължителен докторантски курс – I:** | З | изпит | 10 | 30 | не | 270 | 300 | първа или втора |
| - избор от курсове в Приложение №1, част I – за обучение на български език; | - избор от курсове в Приложение №2, част I – за обучение на английски език; |
| **Задължителен докторантски курс – II\*:** | З | изпит | 10 | 30 | не | 270 | 300 | първа или втора |
| - избор от курсове в Приложение №1, част I – за обучение на български език; | - избор от курсове в Приложение №2, част I – за обучение на английски език; |
| *(\*за самостоятелната форма не се изисква)* |

## Забележки:

*1) Списъкът с предлаганите задължителни дисциплини за докторанти с обучение на български език се съдържа в Приложение №1, част I, а списъкът с предлаганите задължителни дисциплини за докторанти с обучение на английски език се съдържа в Приложение №2, част I. Двете приложения може да се допълват и актуализират ежегодно, като се утвърждават от Факултетен съвет.*

*2) Съгласувано с научния ръководител, докторантите в (****Р****) и (****З****) избират минимум два задължителни докторантски курса, а тези в* *(****С)*** *– един.*

*3) Освен курсовете в Приложение №1, част II и Приложение №2, част II, съгласувано с научния ръководител и след утвърждаване от Катедрения съвет, в индивидуалния план могат да се включат и курсове, предлагани:*

*- от Докторантското училище на СУ;*

*- от други факултети на СУ;*

*- от други университети, с които СУ „Св. Кл. Охридски“ има договори за сътрудничество, вкл. докторантска мобилност по програма Еразъм.*

*4) Оценките от задължителните докторантски курсове се удостоверяват с протокол, който се попълва от преподавателя и се предава на инспектора, отговарящ за докторантите, в рамките на 10 работни дни след полагане на изпита.*

## ИЗБИРАЕМИ ДОКТОРАНТСКИ КУРСОВЕ

***Задължителен минимум ECTS кредити – в зависимост от формата на обучение: 10 ECTS (Р, З) и 5 ECTS (С)***

|  |  |  |  |  |  |  |
| --- | --- | --- | --- | --- | --- | --- |
| **Учебна дисциплина** | **Вид на докторантския курс** | **Форма на оценяване** | **ECTS****кредити** | **Часове** | **Всичко задължителни занятия** | **Разпределение** **по години** |
| **лекции** | **семинарни занятия** | **извънаудиторна натовареност** |
| **Избираем докторантски курс – I:** | **И** | изпит | 5 | 30 | не | 120 | 150 | текущо |
| - избор от курсове в Приложение №1, част II – за обучение на български език; | - избор от курсове в Приложение №2, част II – за обучение на английски език; |
| 15 | 15 |
| **Избираем докторантски курс – II\*:** | **И** | изпит | 5 | 30 | не | 120 | 150 | текущо |
| - избор от курсове в Приложение №1, част II – за обучение на български език; | - избор от курсове в Приложение №2, част II – за обучение на английски език; |
| 15 | 15 |
| *(\*за самостоятелната форма не се изисква)* |

## Забележки:

*1) Списъкът с предложените избираеми дисциплини за докторанти с обучение на български език се съдържа в Приложение №1, част II, а списъкът с предлаганите избираеми дисциплини за докторанти с обучение на английски език се съдържат в Приложение №2, част II. Двете приложения могат да се допълват и актуализират ежегодно, като се утвърждават от Факултетен съвет.*

*2) Освен избираеми курсове с хорариум 30 часа лекции, в учебния план е заложен и вариант за включване на курсове с хорариум 15 часа лекции и 15 часа упражнения.*

*3) По преценка на докторанта и научния ръководител докторантите (****Р****) и* ***(З****) избират минимум два избираеми докторантски курса, а тези в (****С****) – един.*

*4) Освен курсовете в Приложение №1, част II и Приложение №2, част II, съгласувано с научния ръководител и след утвърждаване от Катедрения съвет, в индивидуалния план могат да се включат и курсове, предлагани:*

*- от Докторантското училище на СУ;*

*- от други факултети на СУ;*

*- от други университети, с които СУ „Св. Климент Охридски“ има договори за сътрудничество, вкл. докторантска мобилност по програма Еразъм.*

*5) Оценките от избираемите докторантски курсове се удостоверяват с протокол, който се попълва от преподавателя и се предава на инспектора, отговарящ за докторантите, в рамките на 10 работни дни след полагане на изпита.*

# ІІ. НАУЧНОИЗСЛЕДОВАТЕЛСКА ДЕЙНОСТ

# *Задължителен минимум ECTS кредити – в зависимост от формата на обучение:*

# *85 ECTS (Р); 88 (З) и 113 ECTS за (С)*

1. **РАБОТА ПО ДИСЕРТАЦИЯТА**

***Задължителен минимум ECTS кредити – в зависимост от формата на обучение: 55 ECTS (Р), 58 ECTS (З) и 83 ECTS (С)***

|  |  |  |
| --- | --- | --- |
| **Наименование на дейността** | **ECTS кредити** | **Отчет** |
| **Подготовка на дисертационния труд** (разработване на структурата на дисертационния труд; проучване на литература и др. информационни източници; подготвителни и съпътстващи дейности по дисертационния труд – събиране и обработка на емпирични материали и др.; подготвяне и представяне на обособени части от дисертационния труд на научния ръководител и др.) | 40 кредита за *Р*;43 кредита за *З;* 23 кредита за *С* (за целия срок на обучение) | текущо |
| **Представен на научния ръководител и подготвен за обсъждане на Катедрен съвет предварителен вариант на завършен дисертационен труд** | 15 | последнагодина |
| **Работа върху проекта за дисертационен труд, представен при зачисляване в самостоятелна форма на обучение *(само за С)*** | 45 | първагодина |

## ПУБЛИКАЦИОННА И ПРОЕКТНА ДЕЙНОСТ

***Задължителен минимум от 30 ECTS кредита от подраздел „Публикации по темата на дисертацията“ - за всички форми на обучение (Р, З, С)***

|  |  |  |
| --- | --- | --- |
| **Публикации по темата на дисертацията** | **ECTS кредити** | **Отчет** |
| Студии, публикувани в научни издания, реферирани и индексирани в световноизвестни бази данни с научна информация | 45/n на публикация | текущо |
| Статии и доклади, публикувани в научни издания, реферирани и индексирани в световноизвестни бази данни с научна информация | 30/n на публикация | текущо |
| Публикувана глава от колективна монография | 20/n на публикация | текущо |
| Студии, публикувани в нереферирани списания с научно рецензиране или публикувани в редактирани колективни томове | 15/n на публикация | текущо |
| Статии и доклади, публикувани в нереферирани списания с научно рецензиране или публикувани в редактирани колективни томове | 10/n на публикация | текущо |
| **Участия с доклади в научни форуми** |
| Участие с доклад в научен форум в страната | по 5/n на участие/доклад | текущо |
| Участие с доклад в научен форум в чужбина | по 10/n на участие/доклад | текущо |
| **Участие в научни и научно-приложни проекти** |
| Участие в университетски/факултетски научен или научно-приложен проект | по 10 на участие | текущо |
| Участие в национален научен или научно-приложен проект | по 15 на участие | текущо |
| Участие в международен научен и научно-приложен проект | по 20 на участие | текущо |

## Забележки*:*

*1.Според Правилника за прилагане на Закона за развитието на академичния състава в Република България, минималният брой точки, които трябва да събере дисертантът от публикации по темата на дисертационния труд преди предварителната защита, е 30 точки. В настоящия учебен план една точка е приравнена към един* **ECTS** *кредит.*

*2. При публикации/участие с доклади в съавторство, кредитите се преизчисляват спрямо броя на авторите („п“ е броят на авторите на съответната публикация*

*3. Кредитите, получени от дейности по подраздели* ***Участия с доклади в научни форуми*** *и* ***Участие в научни и научно-приложни проекти*** *не са задължителни и се натрупват над заложените в учебния план 180 кредита за цялото обучение.*

#

# ІІІ. ПЕДАГОГИЧЕСКА ДЕЙНОСТ

***Задължителен минимум 3 ECTS кредита*** ***(само за Р)*** */ незадължителни за (****З****) и (****С****)*

|  |  |  |
| --- | --- | --- |
| **Наименование на дейността** | **ECTS кредити** | **Разпределение по години** |
| **Възлагане на университетска преподавателска дейност на редовни докторанти (до 45 часа за учебна година без заплащане)** | 1 кредит за 30 часа | след полагане на докторантските минимуми |
| **Подпомагане работата с дипломанти**  | 1 кредит на година | след полагане на докторантските минимуми |
| **Подпомагане на научния ръководител/титуляря в процеса на подготовка на методически материали, свързани с процеса на университетското обучение** | 1 кредит на дейност за година | след полагане на докторантските минимуми |
| **Подпомагане на научния ръководител при провеждане на семестриални изпити** | 1 кредит на година | след полагане на докторантските минимуми |
| **Извънуниверситетска педагогическа дейност на докторанта (участие като преподавател в обучения, курсове, семинари, уъркшопи и др.; методическа дейност в образователни и социални институции, и др.)**  | 1 кредит за 30 часа | текущо |

**Забележки:**

*1) Педагогическата дейност е заложена на основание чл. 59, ал. 2 от Правилника за условията и реда за придобиване на научни степени и заемане на академични длъжности в СУ, според който след полагане на изпитите от индивидуалния план, на редовен докторант може да се възлага преподавателска дейност, като 45 часа на учебна година са без заплащане, а остатъкът от 45 до 120 часа на учебна година са със заплащане.*

*2) Извънуниверситетската педагогическа дейност на докторанта се удостоверява с официален документ (писмо, удостоверение, служебна бележка и др.), издаден от образователната, социалната или културната институция, в която е проведена. В документа ясно се посочва ролята на докторанта, характерът и периодът на дейността, както и нейната продължителност в учебни часове.*

# IV. ДОПЪЛНИТЕЛНИ ДЕЙНОСТИ

***Задължителен минимум 2 ECTS кредита за всички форми на обучение (Р, З, С)***

|  |  |  |
| --- | --- | --- |
| **Наименование на дейността** | **ECTS кредити** | **Разпределение по години** |
| **Участие в заседанията на катедрения съвет, на които се разглеждат въпроси, свързани с обучението в докторската степен** | 1 кредит на година | текущо |
| **Участие в университетски и факултетски комисии** | 1 кредит за участие в комисия | текущо |
| **Възлагане на административна работа (участие като квестор в семестриални изпити по дисциплини, които води научният им ръководител; в държавни писмени изпити във Факултета, кандидат-докторантски изпити и др.)** | 1 кредит на година | текущо |
| **Участие в организиране и провеждане на семинари, срещи, конференции и други инициативи на факултета или катедрата** | 2 кредита на дейност | текущо |
| **Участие в художественотворческа изява** | 1 кредит на дейност | текущо |

**Забележка:**

*Допълнителните дейности са заложени на основание чл. 51, ал. 1 от Правилника за условията и реда за придобиване на научни степени и заемане на академични длъжности в СУ.*

# V. ЗАЩИТА НА ДИСЕРТАЦИОНЕН ТРУД

***Задължително 30 ECTS кредита за всички форми на обучение (Р, З, С)***

|  |  |  |
| --- | --- | --- |
| **Наименование на дейността** | **ECTS кредити** | **Отчет** |
| **Провеждане на предварително обсъждане на дисертационния труд в катедрата, последвано от решение на Факултетния съвет за откриване на процедура по публична защита** | 15  | след откриване на процедура по публична защита |
| **Публична защита** | 15  | след успешна публична защита |

**Забележки:**

*1) Присъжданите кредити в учебния план са съобразени с Наредба № 21/2004 г. за прилагане на системата за натрупване и трансфер на кредити във висшите училища. При изпълнението на индивидуалния план от докторанта, може да се варира с изпреварващо натрупване на повече от 60 ECTS кредита за една учебна година или при възникнали обективни затруднения за реализиране на планираната дейност, да се компенсират в следваща година на обучение.*

*2) Настоящият учебен план осигурява задължителен минимум от* ***5400*** *часа и съответства на* ***180*** ECTS *кредита.*

*3) Докторантът се допуска до предварително обсъждане при натрупване на задължителните 150 кредита в първите 4 модула от настоящия учебен план.*

*4) На базата на този учебен план всеки докторант изготвя заедно с научния си ръководител индивидуален учебен план за целия срок на обучение не по- късно от три месеца след зачисляването, в съответствие с Правилника за условията и реда за придобиване на научни степени и заемане на академични длъжности в СУ „Св. Климент Охридски“. 5) В края на всяка една докторантска година се представя годишен отчет от докторанта и атестация от неговия научен ръководител за извършената работа по индивидуалния план и при необходимост от промени, измененията се обсъждат и приемат от Катедрения съвет и се внасят за утвърждаване от Факултетния съвет на ФНОИ.*

*6) До защита на дисертационен труд**за присъждане на ОНС „доктор“ се допуска докторант, който успешно е положил изпитите, определени в индивидуалния учебен план, отчел е минималния брой кредити спрямо формата си на обучение, отчислен е с право на защита, подготвил е дисертационен труд и отговаря на минималните национални изисквания.*

Учебният план е приет с решение на Факултетния съвет на Факултет по науки за образованието и изкуствата с протокол № ….../……….2023 г.

ДЕКАН:

 /проф. дпн Милен Замфиров/